Up-152/00
Natisni
Opravilna št.:
Up-152/00
Datum odločitve:
19. 12. 2000
ECLI:
ECLI:SI:USRS:2000:Up.152.00
Akt:
Ustavna pritožba A. A. zaradi kršitve pravice do sojenja brez nepotrebnega odlašanja v postopkih pred Okrajnim sodiščem v Domžalah št. P 273/94 in K 21/98
Izrek:
Ustavna pritožba A. A. zaradi kršitve pravice do sojenja brez nepotrebnega odlašanja v postopkih pred Okrajnim sodiščem v Domžalah št. P 273/94 in K 21/98 se zavrže.
Evidenčni stavek:
Ker pritožnik varstva pravice do sojenja brez nepotrebnega odlašanja (23. člen Ustave) ni uveljavljal v upravnem sporu, niso podane predpostavke za obravnavanje ustavne pritožbe.
Geslo:
Predhodno izčrpanje vseh pravnih sredstev kot procesni pogoj za vložitev ustavne pritožbe.

Pravica do sodnega varstva.
Pravna podlaga:
Ustava, 23. čl.

Zakon o Ustavnem sodišču (ZUstS), 51., 2. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
5. 12. 2000
Vrsta odločitve:
sklep
Vrsta rešitve:
zavrženje
Dokument:
US20582
Up-152/00
19. 12. 2000
S K L E P
Ustavno sodišče je v postopku za preizkus ustavne pritožbe A. A. iz Ž. na seji senata dne 19. decembra 2000
s k l e n i l o :
Ustavna pritožba A. A. zaradi kršitve pravice do sojenja brez nepotrebnega odlašanja v postopkih pred Okrajnim sodiščem v Domžalah št. P 273/94 in K 21/98 se zavrže.
O b r a z l o ž i t e v
1. Pritožnik je navedel, da je predlagal obnovo postopka, ki je tekel pred Okrajnim sodiščem v Domžalah pod št. P 273/94, o kateri še ni pravnomočno odločeno. Prav tako še ni odločeno v zadevi istega sodišča št. K 21/98, v kateri naj bi sodišče odločilo o kazenski odgovornosti nekaterih oseb, ki so sodelovale v omenjenem pravdnem postopku. Z neodločitvijo sodišča naj bi bile pritožniku kršene človekove pravice iz tretjega odstavka 15. člena, 21., 22., 23., 25., 33., 34. in 35. člena Ustave.
2. Po prvem odstavku 50. člena Zakona o Ustavnem sodišču (Uradni list RS, št. 15/94 - v nadaljevanju ZUstS) lahko vsakdo ob pogojih, ki jih določa ta zakon, vloži ustavno pritožbo, če meni, da mu je s posamičnim aktom državnega organa, organa lokalne skupnosti ali nosilca javnih pooblastil kršena njegova človekova pravica ali temeljna svoboščina. Ustavna pritožba se lahko vloži, če so izčrpana vsa pravna sredstva (prvi odstavek 51. člena ZUstS). Glede kršitve pravice do sojenja brez nepotrebnega odlašanja, ki jo zagotavlja 23. člen Ustave, je ustavno pritožbo sicer mogoče vložiti tudi že pred zaključkom sodnega postopka, v katerem naj bi bila ta pravica kršena.
Vendar pa mora tudi glede te kršitve pritožnik pred vložitvijo ustavne pritožbe izčrpati pravno sredstvo, ki mu je zagotovljeno v skladu z drugim odstavkom 157. člena Ustave. Po določbah Zakona o upravnem sporu (Uradni list RS, št. 50/97 in nasl. - ZUS) je za navedeni postopek pristojno Upravno sodišče. Tega pritožnik v obravnavani zadevi ni storil.
3. Ker pritožnik ni izčrpal vseh pravnih sredstev, je Ustavno sodišče ustavno pritožbo zavrglo.
4. Senat Ustavnega sodišča je sprejel ta sklep na podlagi druge alinee drugega odstavka 55. člena ZUstS v sestavi: predsednik senata dr. Lojze Ude ter člana Franc Testen in dr. Dragica Wedam-Lukić.
Predsednik senata:
dr. Lojze Ude